section_heading: Vojna karijera
paragraph_text: Hans Gaede rođen je 19. veljače 1852. u Kolbergu (danas Kolobrzeg u Poljskoj). Sin je Alexandera Gaede i Emilie Franke. Gaede je u prusku vojsku stupio 1870. godine, te je sudjelovao u Prusko-francuskom ratu u kojem je i ranjen. Nakon rata pohađa Prusku vojnu akademiju, te nakon završetka iste služi u raznim vojnim jedinicama kao u i pruskom ministarstvu rata. Čin pukovnika dostigao 1897. godine kada postaje zapovjednikom i tvrđave Thorn. General bojnikom je postao 1900. godine, dok je 1904. godine promaknut u čin general poručnika kada dobiva zapovjedništvo nad 33. pješačkom divizijom smještenom u Metzu koji se tada nalazio u okviru Njemačkog Carstva. Godine 1907. Gaede je stavljen na raspolaganje.